༄༅། །གསུང་ངག་རིན་པོ་ཆེ་ལམ་
འབྲས་བུ་དང་བཅས་པའི་ཁྲིད་ཀྱི་ཟིན་བྲིས་
གསང་ཆེན་བསྟན་པ་རྒྱས་བྱེད་ཅེས་བྱ་བ་ལས།
སྣང་བ་གསུམ་དུ་བསྟན་པའི་ལམ་གྱི་ཟིན་བྲིས་
ཁའུ་བྲག་རྫོང་པའི་བཞེད་པ་མ་ནོར་བ་
བཞུགས་སོ༎ 11
མཁྱེན་བརྩེའི་དབང་ཕྱུག
195



༄༅། །དུས་གསུམ་སངས་རྒྱས་ཐམས་ཅད་ཀྱི་ངོ་བོ། ལྷ་དང་བཅས་པའི་་་
འཇིག་རྟེན་པ་ཐམས་ཅད་ཀྱི་སྐྱབས་མཁན་ཆེན་ཐམས་ཅད་མཁྱེན་པ་བློ་གསལ་རྒྱ་མཚོ་་་
གྲགས་པ་རྒྱལ་མཚན་དཔལ་བཟང་པོ་སྐུ་དྲིན་མཚུངས་པ་མ་མཆིས་པའི་ཞལ་སྔ་ནས་ཀྱི་་
ཞབས་ལ་དུས་ཐམས་ཅད་དུ་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་པོས་་་་
རྗེས་སུ་གཟུང་དུ་གསོལ། བཀྲ་ཤིས་མཁའ་ཁྱབ་རྣམ་དཀར་ཕྲིན་ལས་ཀྱིས། །
སྐལ་བཟང་སྐྱེ་བོའི་ཕན་བདེ་རྒྱས་མཛད་ཅིང༌། །གསང་ཆེན་བསྟན་པ་ཕྱོགས་བརྒྱར་་་
འཕེལ་མཛད་པ། །དངོས་གྲུབ་ཀུན་འབྱུང་བླ་མས་དགེ་ལེགས་མཛོད། །འདིར་་་་་་
བདག་གི་ཕ་བླ་མ་རྒྱལ་དབང་རྡོ་རྗེ་འཆང་ཆེན་པོའི་ཞལ་སྔ་ནས། གསུང་ངག་རིན་པོ་་
ཆེ་སློབ་བཤད་གནང་བའི་སྐབས་བཀོད་པ་དུ་མས་མཛེས་པའི་དབུས་སུ་མཐོ་ཞིང་་་་་་
བརྗིད་པའི་ཁྲི་ལ་བཞུགས་པའི་དབུ་ཐོག་ཏུ་གདུགས་དཀར་པོ། གཡས་སུ་རྒྱལ་་་་་་་
མཚན༑ གཡོན་དུ་དེ་ལ་རྒྱུ་དབང་གི་དུས་རྡོ་རྗེ་སློབ་དཔོན་གྱི་དབང་རྒྱས་པར་མི་བསྐུར་ན་་་་་
གདུགས་སོགས་མི་བྱེད། རྒྱས་པར་བསྐུར་ན་གསོལ་གདབ་ཀྱི་སྐབས་འདི་བཞིན་མཛད་པ་ཡིན་་་་
གསུངས༑ ཚོགས་འཁོར་ནི་ཁྲིད་དམིགས་ཚར་ནས་མཛད་དོ། །བ་དན་རྩེ་གསུམ་པ།
མདུན་དུ་ཆུ་བཞི་སྔོན་དུ་འགྲོ་བའི་ཉེར་སྤྱོད་རོལ་མོ་དང་བཅས་པ་བཤམ། སློབ་མ་་་་
རྣམས་འདུས་པའི་ཐོག་མར་སྣང་གསུམ་ཕ་རོལ་ཏུ་ཕྱིན་པ་དང་ཐུན་མོང་དུ་འཆད་པ་ཡིན་
གསུངས་ནས་ཆོས་གཏོར་མི་མཛད། མདོ་སྒྲུབ་དང༌། ཡོན་ཏན་རྒྱ་མཚོ་མ་ཚར་་་་་
སྔགས་ལམ་ཚུགས་ནས་མདོ་སྒྲུབ་ཀྱི་ཚབ་ལ་སྲུང་འཁོར་བསྒོམ། སྔགས་བྷཱ་ཡ་ནཱ་ས། སློབ་་་་་་
མས་ཕྱི་ནང་གསང་བའི་མཎྜལ་ས་པཎ་གྱིས་ཚིགས་བཅད་མཛད་པ་ལྟར་ཕུལ། དེའི་བར་བླ་མས་་་
ཀྱེ་རྡོར་གཏོར་བསྔོ་བསྡུས་པ་མཛད། གསུམ། ལམ་འབྲས་ཕྱག་མཆོད་ཆེན་མོ་ཚར་་་་་་
གཅིག་མཛད། སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་་་་་་
འཕང་ཐོབ་པར་བྱ། དེའི་ཆེད་དུ་གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་
གདམས་པ་ཟབ་མོ་གསན་ལ་ཐུགས་ཉམས་སུ་བཞེས་དགོངས་པ་བྱང་ཆུབ་ཀྱི་མཆོག་ཏུ་་་
ཐུགས་བསྐྱེད་པ་གསལ་བཏབ་སྟེ་གསན་པར་ཞུ། དེ་ལ་ཐོག་མར་ཆོས་དང་ཆོས་སྨྲ་བ་
197

ལ་རྙེད་པ་དང་བཀུར་སྟིས་མཉེས་པར་བྱ་བའི་དོན་དུ་ཡོན་དབུལ་ཞིང་གསོལ་བ་གདབ་་་
པ་ཞེས་བྱ་བ་ཞིག་དགོས་པས། དེའི་སླད་དུ་དམིགས་པ་འདི་བཞིན་མཛོད། ་་་་་་་
ལྟར་གྱི་རྡོ་རྗེ་སློབ་དཔོན་ཐ་མལ་པ་མ་ཡིན་ཏེ་སེང་གེ་ཆེན་པོ་བརྒྱད་ཀྱིས་བཏེག་པའི་་་
རིན་པོ་ཆེའི་ཁྲི་པདྨ་དང་ཉི་མ་བདུད་བཞི་བརྩེགས་པའི་གདན་གྱི་སྟེང་དུ་ཟུང་འཇུག་སྐུ་་་
བཞིའི་བདག་ཉིད་ཁྱབ་བདག་ཧེ་རུ་ཀ་ཆེན་པོ་ཞལ་བརྒྱད་ཕྱག་བཅུ་དྲུག་པ། ཡུམ་རྡོ་་་
རྗེ་བདག་མེད་མ་དང་མཉམ་པར་སྦྱོར་བའི་སྐུ་ཅན་དུ་གསལ་བ་ལ་བརྒྱུད་པའི་བླ་མ།
གདན་གསུམ་ཚང་བའི་ལྷ་ཚོགས། དཔའ་བོ་མཁའ་འགྲོ་ཆོས་སྐྱོང་སྲུང་མ་བསམ་་་་་་་་
གྱིས་མི་ཁྱབ་པས་བསྐོར་ཏེ་བཞུགས་པའི་དྲུང་དུ། གསུང་ངག་རིན་པོ་ཆེ་ལམ་འབྲས་་་
བུ་དང་བཅས་པའི་གདམས་པ་ཟབ་མོ་ཞུ་བའི་ཡོན་དུ་ལུས་ལོངས་སྤྱོད་དུས་གསུམ་དུ་་་་་
བསགས་པའི་དགེ་བ་ཐམས་ཅད་རྒྱུར་བྱས་པ་ལས་བྱུང་བའི་མཆོད་པ་བསམ་གྱིས་མི་་་་
ཁྱབ་པ་འབུལ་སྙམ་པ་མཛོད་ལ། ཆུ་བཞི་སྔོན་དུ་འགྲོ་བའི་ཉེར་སྤྱོད་ཅིག་འབུལ་བར་་
ཞུ་གསུངས། སློབ་མ་རྣམས་ཀྱིས་གདངས་དང་ཕྱག་རྒྱར་བཅས་ལ། ཨོཾ་གུ་རུ་བུདྡྷ་བོ་དྷི་ས་
ཏྭ་ས་པ་རི་ཝཱ་ར་སྔོན་དུ་འགྲོ་བའི་ཆུ་བཞི་ཉེར་སྤྱོད་ཤབྡའི་བར་རོལ་ཆེན་དང་བཅས་
པས་དབུལ། རང་གི་ལུས་ཞིང་རྡུལ་གྱི་གྲངས་དང་མཉམ་པར་སྤྲུལ་ནས་བླ་མ་ལ་་་་
བསྐོར་བ་ཐེངས་གསུམ་བྱ། གནས་ཁང་ཡངས་ན་དངོས་སུ་མཛད་ཅིང་། དོག་ན་བསམ་་་་་
པས་རུང་གསུངས། མེ་ཏོག་བཀྱེ་བསྡུ་བྱས་ལ། མཎྜལ་ཚོམ་བུ་བདུན་མ་དབུལ།
ཀུན་མཁྱེན་ཡེ་ཤེས་སོགས་ཤློ་ཀ་གཉིས་ཀྱིས་གསོལ་གདབ་ཚར་གཅིག །ཡང་བསྐོར་
བ་ཐེངས་གསུམ། མེ་ཏོག་བཀྱེ་བསྡུ་དང་མཎྜལ་གསོལ་གདབ་ཚར་གཅིག །ཡང་་་་་
བསྐོར་བ་ཐེངས་གསུམ། ནན་ཏན་དུ་གསོལ་བ་འདེབས་སྙམ་པས། མེ་ཏོག་བཀྱེ་་་་
བསྡུ་དང་མཎྜལ་སོ་བདུན་མ། གོང་གི་མཆོད་རྫས་ནས། རྣམ་པར་མཆོད་པའི་
མཆོད་པ་ཀུན་གྱིས་མཉེས་གྱུར་ཅིག །ཨོཾ་གུ་རུ་ནས་ས་མ་ཡེ་ཧཱུཾ། གསོལ་གདབ་་་་་་་
ཚར་གཅིག །སླར་ཡང་ནན་ཏན་དུ་གསོལ་བ་འདེབས་སྙམ་པས། སྙིམ་པ་མེ་ཏོག་་་
དང་བཅས་ཏེ། དུས་གསུམ་སངས་རྒྱས་ཐམས་ཅད་ཀྱི་ངོ་བོ་དཔལ་ལྡན་བླ་མ་དམ་་་་་
198

པའི་ཞལ་སྔ་ནས། བདག་ཅག་འདིར་འདུས་པའི་གདུལ་བྱར་གྱུར་པ་རྣམས་ལ།
ཤིན་ཏུ་ཟབ་པའི་ཁྲིད་ཀྱི་རིམ་པ་གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་་་་་
མན་ངག་གིས་རྗེས་སུ་བཟུང་སྟེ་སྐུ་དྲིན་ནོད་པར་འཚལ་ལོ། །ཞེས་ལན་གསུམ་བརྗོད་
པས་གསོལ་བ་བཏབ་ཀྱང་བཏབ་ལ་ཐེབས་ཀྱང་ཐེབས་ཏེ། ཆོས་འདིའི་རིགས་སུ་་་་་་
སྐྱེས་པ་ཡིན་སྙམ་པས་སྤྲོ་བ་རྒྱ་ཆེན་པོ་བསྐྱེད། དེ་ལྟར་མཆོད་པ་དང་གསོལ་འདེབས་་
ལ་སོགས་པ་དེ་དག་བླ་མའི་ཆེ་འདོད་དམ། གོ་ལོ་ཙམ་མིན་གྱི། རྡོ་རྗེ་ཐེག་པའི་་་་་
ལམ་གྱི་རྟེན་འབྲེལ་ཐམས་ཅད་བླ་མ་མཉེས་པར་བྱས་པ་ལ་བརྟེན་ནས་འགྲིགས་པར་་་་་
འགྱུར་བ་ཡིན་ཏེ། སློབ་དཔོན་ཀླུ་སྒྲུབ་ཀྱིས་རིམ་པ་ལྔ་པར། དེ་ཉིད་མི་ཟད་འདོད་་
པ་ཡི། །སོགས་གསུངས་ཏེ། དེ་ཉིད་ཅེས་པས་བསྒྲུབ་བྱ་བསྟན། དེས་རང་དང་་་
གཞན་གྱི་དོན་ཕུན་སུམ་ཚོགས་པ་ནམ་མཁའ་དང་མཉམ་པ་མི་ཟད་པ་འཐོབ་པར་འདོད་
པ་དེས། བླ་མ་ལ་ཡོན་དབུལ་དགོས་ཤིང་། དབུལ་རྒྱུའང་། གང་གང་ཅིའང་་་་་
ཆེས་ཡིད་དུ། །འོང་དང༌། ཞེས་གང་སྔ་མ་ནི་ཆུ་བཞི་སྔོན་དུ་འགྲོ་བའི་ཕྱི་མཆོད།
གང་ཕྱི་མ་ནི་ནང་དང་གསང་བ་སོགས་ཀྱི་མཆོད་པའི་ཡོ་བྱད། དེ་དག་ཀྱང་ངན་ངོན་་་་
མ་ཡིན་པར་རང་ལ་གཅེས་ཤིང་ཕོངས་ལ་ཡིད་དུ་འོང་བ་རྣམས་དབུལ་དགོས་ཤིང༌།
ཆེས་ཁྱད་ཡིད་འོང་འཕགས་པ་ཉིད། །དེ་དང་དེ་ནི་བླ་མར་དབུལ། །ཞེས་དང༌།
ཆེས་ཁྱད་པར་དུ་འཕགས་ཤིང་གཏོང་དཀའ་བ་བུ་དང་ཆུང་མ་ནས་རང་གི་སྲོག་གི་བར་་་་
གྱིས་མཉེས་པར་བྱ་དགོས་པ་ཡིན་ཏེ། སྦྱིན་དཀའ་བུ་དང་ཆུང་མ་དང༌། །རང་གི་་་་
སྲོག་ཀྱང་གཏོང་བྱ་ན། །ལོངས་སྤྱོད་གཡོ་བས་སྨོས་ཅི་དགོས། །ཞེས་གསུངས་སོ། །
དེའི་འཐད་པ་རིམ་ལྔའི་འགྲེལ་བ་ནོར་བུའི་ཕྲེང་བར། གང་གིས་བསྐལ་པ་བྱེ་བ་ནི། །
བརྒྱ་ཕྲག་ཏུ་ཡང་རྙེད་དཀའ་བའི། །སངས་རྒྱས་ཉིད་ཀྱང་བརྩོན་ལྡན་ལ། །ཚེ་འདི་་
ཉིད་ལ་སྟེར་བར་བྱེད། །ཅེས་གསུངས་ཏེ། སངས་རྒྱས་ཐོབ་པའི་རྒྱུའི་གཙོ་བོ་བོ་་་་་་་
ཚོགས་གཉིས་ཡིན་ལ། ཡེ་ཤེས་ཀྱི་ཚོགས་ཀྱང་བསོད་ནམས་ཀྱི་ཚོགས་བསགས་པ་་་་
ལས་སྐྱེ་བར་འགྱུར་ཞིང༌། བསོད་ནམས་གསོག་པའི་ཐབས་ཀྱི་གཙོ་བོ་བླ་མ་མཉེས་་་་་
199

པར་བྱ་བ་ཡིན་ཏེ། གསང་བ་འདུས་པར། སངས་རྒྱས་དང་བྱང་ཆུབ་སེམས་དཔའ་་
གངྒཱའི་ཀླུང་གི་བྱེ་མ་སྙེད་དང་མཉམ་པ་ལ་བསྐལ་པ་གངྒཱའི་ཀླུང་གི་བྱེ་མ་སྙེད་དང་མཉམ་
པར་བསྙེན་བཀུར་བ་ལས། གང་གིས་རྡོ་རྗེ་སློབ་དཔོན་གྱི་བ་སྤུའི་བུ་ག་གཅིག་ལ་་་་
སྣུམ་གྱིས་བྱུག་པ་བྱས་པའང་ཆེས་བསོད་ནམས་ཁྱད་པར་འཕགས་སོ། །ཞེས་སངས་་་
རྒྱས་དང་བྱང་ཆུབ་སེམས་དཔའ་གྲངས་དེ་ཉིད་ལ་ཡུན་དེ་ཙམ་དུ་མཆོད་ཅིང་བསྙེན་་་་་་
བཀུར་བ་ལས། མཚན་ཉིད་དང་ལྡན་པའི་རྡོ་རྗེ་སློབ་དཔོན་ལ་ཞབས་ཏོག་གི་བསམ་་་
པས༑ བ་སྤུའི་བུ་གར་སྣུམ་གྱིས་བྱུག་པ་ཁྱད་པར་དུ་འཕགས་པ་སོགས་སྒྲུབ་ཕྱོགས་་་་
ཀྱི་ལུགས་བསམ་གྱིས་མི་ཁྱབ་ཅིང༌། དགག་པའི་ཕྱོགས་ཀྱང་རྡོ་རྗེ་གུར་ལས།
གང་གིས་བླ་མར་གསོལ་མ་བཏབ། །དེ་ནི་རིགས་སུ་སྐྱེ་བ་མེད། །ཅེས་བླ་མར་་་་་་་
གསོལ་བ་མ་བཏབ་པའམ། བཏབ་ཀྱང་ཁས་མ་བླངས་ན་ཆོས་འདིའི་རིགས་སུ་མ་་་་་་་
སྐྱེས་པ་ཞེས་བྱ། སྒོམ་སྒྲུབ་ཉན་བཤད་གང་བྱས་ཀྱང་ཇི་ལྟ་བ་མི་འབྱུང་བར། ངལ་་
བ་དོན་མེད་དུ་འགྱུར་བ་ལས། ད་ལམ་འདིར་མཆོད་ཅིང་གསོལ་བ་བཏབ། ་་་་་་་
མས་ཀྱང་ཁས་བླངས་པས་ཆོས་འདིའི་རིགས་སུ་སྐྱེས་ཏེ། ཐོས་བསམ་སྒོམ་སྒྲུབ་གང་་
བྱེད་ཀྱང༌། དབང་ཐོབ་ཅིང་ཕུན་སུམ་ཚོགས་པའི་ལེགས་ཚོགས་ཀྱི་རྟེན་འབྲེལ་་་་་་
ཐམས་ཅད་བདེ་བླག་ཏུ་འགྲིགས་པ་ཡིན་གསུངས། ༠ དེ་ལྟར་དཔོན་སློབ་འདུས་ནས་
འཆད་ཉན་བྱེད་པའི་ཐོག་མར་ཆོས་ཉན་པའི་ཀུན་ཏུ་སྤྱོད་པ་གསལ་གདབ་པ་ཞེས་བྱ་བ་་་
སྟོན་པར་བྱའོ། །དེའང༌། མདུན་དུ་དུལ་བར་འདུག་པ་དང༌། །གོས་སོགས་ཚུལ་
ནི་བསྡམ་པ་དང༌། །པུས་བཙུགས་ཐལ་མོ་སྦྱར་བ་དང༌། །ཉན་སོགས་འདོད་པས་་་་
གསོལ་གསུམ་གདབ། །ཅེས་གསུངས་པ་ལྟར། སྤྱིར་ཆོས་ཉན་པའི་ལུས་ཀྱི་ཀུན་ཏུ་
སྤྱོད་པ་ནི། བླ་མའི་མདུན་གྱི་དྲང་ཐད་དུ་སྡོད་པར་བྱ་བ་ཡིན་གྱི། རྒྱབ་དང་གློ་་་་་་
སོགས་སུ་མི་སྡོད། ཁྱད་པར་ཟུར་ཐད་དུ་འདུག་ན་བར་ཆད་མང་བས་སྤང་བར་བྱ་་་་་་་
ཞིང༌༑ ཅི་སྟེ་སྟབས་ཀྱིས་མ་འཁྱུད་པར་གློ་སོགས་སུ་སྡོད་དགོས་པ་བྱུང་ནའང་མདུན་་
དུ་ཡོད་པའི་བསམ་པ་བྱ། འདུག་སྟངས་པུས་བཙུགས་སུ་གསུངས་ཀྱང༌། རྡོ་རྗེ་་་་་
200

ཐེག་པ་འདིར། སངས་རྒྱས་པ་རྣམས་ལ་རྡོ་རྗེའི་གདན་བསྔགས་ཏེ། ཞེས་གསུངས་
པ་ལྟར། རབ་རྡོ་རྗེའི་སྐྱིལ་ཀྲུང་ངམ། མིན་ནའང་སེམས་དཔའི་སྐྱིལ་ཀྲུང་བདེ་བར་
བཅའ༑ ལུས་དྲང་པོར་བསྲངས་བ་ལས་ཅུང་ཟད་འདུད་པ་དང་བཅས་པས། ཕན་་་
ཚུན་སྙེས་པ་དང༌། ཉལ་བ་དང་། མགོ་གཡོགས་པ་དང༌། ལག་པས་འགྲམ་པར་
བརྟེན་པ་དང༌། གདུགས་དང་མཚོན་ཆ་ཐོགས་པ་སོགས་མ་གུས་པའི་སྤྱོད་ལམ་་་་་
ཐམས་ཅད་སྤངས་ཤིང༌། སྔགས་ཀྱི་ཐེག་པ་འདིར་རྡོ་རྗེའི་ལུས་ལ་གནད་དུ་བསྣུན་པ་་
ཡིན་པས། ཆོས་ཞུ་བ། སྒོམ་པ་སོགས་ཐམས་ཅད་ལུས་གནད་དྭངས་སིང་ངེ་བ་རེ་་
བཅས་ནས་བྱས་པས་རྒྱུད་ལ་བདེ་ཆེན་གྱི་ཡེ་ཤེས་མྱུར་དུ་སྐྱེ་བའི་རྟེན་འབྲེལ་ཡོད་པ་་་་་་
ཡིན་གསུངས། སེམས་ཀྱི་བསམ་པ་ནི། མདོ་ལས། ལེགས་པར་རབ་ཏུ་ཉོན་ལ་་
ཡིད་ལ་ཟུང་ཞིག་དང༌། ཞེས་གསུངས་པ་ལྟར། ལེགས་པར་ཉན་པ་ནི། སྣོད་ཁ་་
སྦུབས་ཀྱི་སྐྱོན་སྤོང་པ་སྟེ། དེའང་དཔེར་ན་དབྱར་གྱི་དུས་ཆར་གྱི་རྒྱུན་དྲག་ཏུ་འབབ་་་་
པའི་སར་སྣོད་ཁ་ཅིག་ཁ་སྦུབས་ནས་བཞག་ན། ལོ་ཟླ་བར་ཉིན་མཚན་བར་མ་ཆད་་་་་
པར་ཇི་ཙམ་འབབས་ཀྱང་སྣོད་དེའི་ནང་དུ་ཟེགས་མ་གཅིག་ཀྱང་འགྲོ་བར་མི་ནུས་པ་་་་
་འབབས་ཀྱང་སྤྱོད་དེའི་ནང་ད་ཟེག
བཞིན་དུ། ཆོས་ཉན་པའི་ཚེ་གཉིད་རྨུགས་སམ། ཤེས་པ་རྒྱ་ཡན་དུ་བཏང་ནས་་་་་་
ཆོས་གྲལ་དུ་བསྡད་ན། ཆོས་ཇི་ཙམ་བཤད་ཀྱང་རྒྱུད་ལ་འཇགས་པའམ། དོན་ལ་་་
ཟིན་རྒྱུ་ཏིལ་འབྲུ་ཙམ་ཡང་མེད་པར་རྣ་བར་ཆུ་སྒྲ་ཤང་ངེ་བ་ཟེར་བ་དེ་འོང་ལ། དེ་ལྟ་་་་
བུའི་ཆོས་ཉན་ལོ་ཟླར་བྱས་ཀྱང་ཕན་ཡོན་ཅུང་ཟད་ཀྱང་མེད་པའི་ཁར་ཆོས་ལ་བརྟེན་་་་་་
པའི་ཉེས་པ་དུ་མ་ཡོད་པས་ཆོས་ཉན་པའི་ཚེ་ཤེས་པ་གཞན་ལ་མ་ཡེངས་པར་བྱས་ལ།
ཆོས་དེའི་ཚིག་དོན་ལ་གཞིག་པ་གཞུག །ཡིད་ལ་གང་འཇགས་བྱ་སྟེ། སྣོད་ཁ་་་་་
སྦུབས་པ་ལྟ་བུའི་སྐྱོན་སྤང༌། དེ་བཞིན་དུ། རབ་ཏུ་ཉོན་ཅེས་གསུངས་པའི་དོན་་་་
སྣོད་དྲི་མ་ཅན་གྱི་སྐྱོན་སྤོང་པ་སྟེ། དཔེར་ན་སྣོད་ཁ་བསླངས་པ་རྐྱང་པས་མི་ཆོག །
དེའི་ནང་དུ་དུག་གམ་མི་གཙང་བ་ནས་ཐ་ན་དུ་བའམ་ཐལ་བའི་བར་གང་ཡོད་ཀྱང༌།
དེ་དག་མ་བསལ་བར་ཆུ་ནས་བདུད་རྩིའི་བར་གྱི་བཅུད་གང་བླུགས་ཀྱང་སྲོག་འཕྲོག་་་་་་
201

པའམ་ནད་བསྐྱེད་པ་སོགས་འབྱུང་བས་བཅུད་དེའང་ཆུད་ཟོས་པར་འགྱུར་ལ། ་་་་་་
དག་ཕྱིར་བསལ་ནས་བདུད་རྩིའི་བར་གྱི་བཅུད་གང་བླུགས་དེ་དང་དེས་བྱ་བ་སྐྱོན་མེད་་་་
དུ་བྱེད་ནུས་པ་ལྟར། ཆོས་ཀྱི་ཚིག་དོན་བློ་ཡུལ་དུ་འཇགས་པ་ཙམ་གྱིས་མི་ཆོག་གི །
ཆོས་ཉན་པའི་བསམ་པ་བདག་གིས་ཆོས་འདི་ཉན་ལ། རང་མི་དགའ་བ་འདི་ལྟ་བུ་ཞིག་
དམའ་དབབ་པར་བྱའོ་སྙམ་པ་ལྟ་བུ་ཞེ་སྡང་གིས་ཀུན་ནས་བསླངས་པ་དང༌། ཡུལ་་་་
ཕྱོགས་འདི་འདྲ་ཞིག་ཏུ་ཆོས་འདི་འདྲ་ཞིག་བཙོངས་ནས་རྙེད་པ་བསྒྲུབ་པར་བྱའོ་སྙམ་པ་་
སྟེ་འདོད་ཆགས་ཀྱི་དང༌། རང་གི་འགྲན་ཟླར་གྱུར་པ་རྣམས་ལས་ལྷག་པ་ཞིག་བྱའོ་་་་་
སྙམ་པ་ལྟ་བུ་ང་རྒྱལ་དང་ཕྲག་དོག་སྟེ། མདོར་ན་དུག་གསུམ་གྱི་བསམ་པས་ཀུན་
ནས་བསླངས་པའི་ཐོས་བསམ་སྒོམ་གསུམ་གང་བྱས་རུང༌། འདོད་ཆགས་ཞེ་སྡང་གཏི་
མུག་གསུམ། །དེས་བསྐྱེད་ལས་ནི་མི་དགེ་བ། །ཞེས་གསུངས་པས། འཕྲལ་་་་་་
དགེ་བ